b"\n_START_ARTICLE_\nDecret de l'Incendi del Reichstag\n_START_PARAGRAPH_\nEl Decret de l'Incendi del Reichstag del 28 de febrer de 1933 \xc2\xa0(en alemany, Reichstagsbrandverordnung;  oficialment anomenat Decret del President del Reich per a la Protecci\xc3\xb3 del Poble i de l'Estat:\xc2\xa0Verordnung des Reichspr\xc3\xa4sidenten zum Schutz von Volk und Staat, en alemany) signat\xc2\xa0pel President alemany, el mariscal Paul von Hindenburg,\xc2\xa0a inst\xc3\xa0ncies d'Adolf Hitler, canceller des del 30 de gener. L'esmentat decret era la resposta immediata a l'incendi del Reichstag.  En funci\xc3\xb3 d'aquest decret se suspenien els articles 114, 115, 117, 118, 123, 124 i 153 de la Constituci\xc3\xb3 de Weimar. Es restringien el dret a la llibertat personal, opini\xc3\xb3, premsa, organitzaci\xc3\xb3 i assemblees, comunicacions postals, telegr\xc3\xa0fiques i telef\xc3\xb2niques, i les garanties per escorcolls domiciliaris i ordres o confiscacions, i es restringia la propietat. Els drets civils b\xc3\xa0sics a la Rep\xc3\xbablica de Weimar quedaven suspesos.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nL'endem\xc3\xa0 de l'incendi es va publicar el D'acord amb el Decret de l'Incendi del Reichstag, i el KPD (Partit Comunista Alemany) i altres partits es van il\xc2\xb7legalitzar, i els funcionaris i diputats comunistes van ser arrestats i enviats a camps de concentraci\xc3\xb3 o morts, escap\xc3\xa7ant l'organitzaci\xc3\xb3. Lentament, nom\xc3\xa9s el NSDAP i les seves organitzacions sat\xc3\xa8l\xc2\xb7lits romangueren legals al nou sistema. _NEWLINE_L'autor de l'incendi va ser sentenciat a mort, i executat el gener de 1934. Posteriorment es van jutjar tres b\xc3\xbalgars en el cas, Georgi Dimitrov, Vasil Tanev and Blagoi Popov. El primer era l'organitzador del Komintern per l'Europa de l'Est. _NEWLINE_L'incendi es va produir sis dies abans de les eleccions avan\xc3\xa7ades, que va guanyar el NSDAP amb un 43,9% dels vots, i continuava sent el partit m\xc3\xa9s gran a la cambra, per\xc3\xb2 no prou per assegurar la majoria absoluta, de manera que es va mantenir la coalici\xc3\xb3 amb el DNVP. Com els nazis no van obtenir la majoria absoluta, el govern de Hitler es va enfrontar a la cambra presentant la Llei de Capacitaci\xc3\xb3, que permetia al govern l'aprovaci\xc3\xb3 de lleis sense la participaci\xc3\xb3 del parlament durant quatre anys. Com la llei necessitava un suport de dos ter\xc3\xa7os de la cambra, Ludwig Kaas, del Partit Cat\xc3\xb2lic de Centre va votar a favor amb la promesa verbal que el mateix partit i els acords amb l'esgl\xc3\xa9sia cat\xc3\xb2lica es mantindrien. Els partits de dretes ho veien com la consumaci\xc3\xb3 de la dictadura \xe2\x80\x93en aquest cas civil\xe2\x80\x93 que tant havien desitjat, per\xc3\xb2 no podien preveure la nazificaci\xc3\xb3 i el r\xc3\xa8gim totalitari que s'estava dibuixant._NEWLINE_A l'abril de 1933 sign\xc3\xa0 la llei per a la restauraci\xc3\xb3 del servei civil professional, que exclo\xc3\xafa els jueus de tot c\xc3\xa0rrec de l'administraci\xc3\xb3 de l'Estat. Igualment, Hindenburg no protest\xc3\xa0 per la purga feta dins el NSDAP el juny de 1934 contra els sectors d'esquerres del partit, com les Sturmabteilung (SA) d'Ernst R\xc3\xb6hm o la facci\xc3\xb3 de Gregor Stra\xc3\x9fer, molts dels quals van morir en la Nit dels ganivets llargs. Despr\xc3\xa9s de la mort del president Paul von Hindenburg el 1934, Hitler tamb\xc3\xa9 fou nomenat president de la Rep\xc3\xbablica, assolint totals poders que li permeteren dissoldre la Rep\xc3\xbablica de Weimar i proclamar el Tercer Reich, un Estat autoritari, antidemocr\xc3\xa0tic i centralitzat._NEWLINE_La pol\xc3\xadtica expansionista del govern pretenia incrementar l'espai vital aplicant la teoria del Lebensraum a trav\xc3\xa9s de l'Anschluss (annexi\xc3\xb3) d'\xc3\x80ustria i les invasions dels Sudets (Rep\xc3\xbablica Txeca) el 1938 i de Pol\xc3\xb2nia el 1939, que provocarien la Segona Guerra Mundial."